
ATODIAD GA36a

	MANYLEB ASESU LEFEL 4 



	Enw’r myfyriwr:
	     
	Rhif Adnabod y myfyriwr:
	

	Rhaglen:
	BA ADDYSG GYNRADD gyda Statws Athro Cymwysedig

	Modwl:
	Astudiaethau Proffesiynol ac Addysgegol: 
Arwain y dysgu; beth, sut a pham ydw i'n addysgu?

	Cod y modwl:
	ECAD4017C
	Cyfraniad at Asesiad Cyffredinol y Modwl  (%):
	100%

	Darlithydd:
	Mr. T. Cox
	Gwiriwr Mewnol:
	

	Teitl yr Aseiniad:
	Ystyried rheoli’r amgylchedd dysgu a gwahaniaethu. Trafodwch y llinynnau canolog hyn mewn perthynas ag arferion mewn addysg, gan ddangos dealltwriaeth gadarn, gan nodi cryfderau personol a meysydd i'w datblygu ar gyfer pob un.
	Nifer o eiriau (neu’r cyfwerth): 
	Cyflwyniad 20 munud (cyflwyniad 15 munud a 5 munud o sesiwn holi-ac-ateb)

	Dyddiad cyflwyno:
	12.3.27
	Dyddiad dychwelyd marciau dros dro ac adborth ysgrifenedig: 
	13.4.27

	Dull cyflwyno: 
	Lle bo’n ymarferol ac yn bosibl, rhaid cyflwyno pob asesiad ysgrifenedig drwy Turnitin, oni nodir yn wahanol gan y Darlithydd.  (PEIDIWCH â rhoi’r fanyleb asesu hon i mewn i Turnitin neu bydd yn cyfateb i lawer o bethau tebyg yng nghyflwyniadau myfyrwyr eraill.)
Dull cyflwyno arall (os ydy’n berthnasol): 
Bydd cyflwyno’r asesiad yn hwyr yn arwain at ddyfarnu marc cosb.  Cosbau am gyflwyno’n hwyr: Hyd at wythnos yn hwyr, uchafswm marc o 40%.  Dros wythnos yn hwyr, 0%.  Y Panel Amgylchiadau Esgusodol yn unig all gymeradwyo newid dyddiadau cyflwyno. 

	Gonestrwydd academaidd / cyfeirnodi: 
	Mae gonestrwydd academaidd yn ofynnol.  Ym mhrif ran eich cyflwyniad rhaid i chi gydnabod awduron y mae’ch gwaith wedi’i seilio ar eu hymchwil a’u syniadau. Dylech atodi rhestr gyfeiriadau i’ch cyflwyniad sy’n nodi’r llyfrau, erthyglau ac ati rydych wedi’u defnyddio, wedi cyfeirio atynt neu wedi’u dyfynnu er mwyn cwblhau’r asesiad hwn.   




	Deilliannau Dysgu’r Modwl 
(o faes llafur y modwl)

	Ar ôl cwblhau’r modiwl hwn yn llwyddiannus, dylai’r myfyriwr allu dangos y gallu i:

• archwilio a datblygu gwybodaeth bynciol a dealltwriaeth o linynnau canolog a sut mae'r rhain yn berthnasol i gynllunio, cyflwyno ac asesu cyfleoedd dysgu effeithiol;

• archwilio a chael dealltwriaeth gychwynnol o natur gymhleth yr amgylchedd dysgu ac, ar y cyd, dechrau cwestiynu dewisiadau pedagogaidd; 

• ystyried rôl yr athro proffesiynol yng ngoleuni arfer drawsnewidiol trwy fodloni, profi a rhannu egwyddorion pedagogaidd.






	
DISGRIFIAD O’R DASG



Cyflwyniad sy'n ystyried y tair elfen ganolog o reoli'r amgylchedd dysgu a gwahaniaethu. Trafodwch y llinynnau canolog hyn mewn perthynas ag arferion mewn addysg, gan ddangos dealltwriaeth gadarn, gan nodi cryfderau personol a meysydd i'w datblygu ar gyfer pob un. 

Hyd y cyflwyniad hwn yw 20 munud

Mae'r asesiad yn cynnwys cyflwyniad unigol o 15 munud a 5 munud o gyfnod cwestiwn ac ateb cysylltiedig. 

Dylai eich ymateb adlewyrchu eich dealltwriaeth o'r tri llinyn canolog, rôl yr athro proffesiynol fel ymarferydd adfyfyriol, natur gymhleth yr amgylchedd dysgu a myfyrio ar ddewisiadau addysgeg.

Bydd angen i chi gynnal archwiliad o'r llenyddiaeth sy'n ymwneud â rheoli'r amgylchedd dysgu a gwahaniaethu a myfyrio'n feirniadol ar gryfderau personol gan ddefnyddio tystiolaeth ategol o'r PTE. Mae angen y gallu i nodi meysydd i'w datblygu hefyd. 


Dylai’r ymateb asesu gynnwys: 

• Cyflwyniad Microsoft PowerPoint unigol (neu feddalwedd cyflwyno tebyg)
• Cyfeiriad at ddarllen academaidd a dealltwriaeth o ddewisiadau pedagogaidd i gynorthwyo'r addysgu a'r dysgu; 
• Myfyrio ar berfformiad personol o ran rheoli'r amgylchedd dysgu a gwahaniaethu gydag enghreifftiau o arfer creadigol ac arloesol o'r PTE
• Cyfleoedd ar gyfer datblygiad yn y dyfodol i sicrhau cynnydd proffesiynol.






Darllen Hanfodol 

Mae'r aseiniad hwn yn gofyn eich bod yn dangos gwybodaeth a dealltwriaeth o reoli'r amgylchedd dysgu, gwahaniaethu a manteisio ar ddisgyblaethau pwnc mewn meysydd dysgu, y gofynion cwricwlwm cysylltiedig a'ch bod yn deall egwyddorion ac arfer y tri llinyn canolog hyn. Mae darlleniadau wedi'u darparu ar Moodle ac wedi'u hategu gan diwtoriaid sesiwn. Rhaid i chi hefyd ddefnyddio darlleniadau eraill yr ydych yn eu hadnabod yn annibynnol sy'n dangos gallu i fynd y tu hwnt i'r cynnwys a roddir yn y modiwl. 

Strwythur Aseiniad 

Mae’r adran hon yn cynnig strwythur awgrymedig ar gyfer eich cyflwyniad, er sylwer mai arweiniad yn unig ydyw; ni ddylech felly ganiatáu i'r canllawiau gyfyngu ar eich ymateb. Drwy gydol yr aseiniad, mae’n hanfodol eich bod yn cefnogi pob agwedd ar eich trafodaeth a gwerthusiad beirniadol o ddarllen cefndir eang a dwfn. Ceisiwch osgoi gwneud honiadau heb eu cefnogi o ymchwil.

Rhagymadrodd 

Mae gan yr adran hon rai elfennau gwahanol.  Yn gyntaf, dylech ddangos eich dealltwriaeth o'r hyn y byddwch yn ei drafod. Amlinellwch yn fyr IAWN yr hyn y byddwch yn ei archwilio yn y cyflwyniad a pham. Sicrhewch fod y gynulleidfa (marcwyr) yn deall pwrpas y cyflwyniad yn llawn a pham ei fod yn bwysig. 

Dylech hefyd roi amlinelliad byr iawn o gyd-destun y cyflwyniad. Beth yw'r llinynnau canolog a pham eu bod yn bwysig? Pam ei bod yn bwysig i athro feddu ar wybodaeth a dealltwriaeth ddofn o'r llinynnau a nodwyd a hefyd dealltwriaeth o'r addysgeg effeithiol i roi hyn ar waith yn yr ystafell ddosbarth? Byddai’n ddefnyddiol hefyd nodi pam ei bod yn bwysig i athro/athrawes fod yn ymarferwr adfyfyriol ac ystyried ble mae’n datblygu ar hyn o bryd a lle mae angen iddo fynd nesaf.

Prif drafodaeth

Ar gyfer pob un o’r meysydd canolog (rheoli'r amgylchedd dysgu a gwahaniaethu), trafodwch y canlynol:

Adolygiad o'r Llenyddiaeth

Mae'r drafodaeth sydd wedi'i chynnwys ar y llenyddiaeth yn rhoi'r cyd-destun cefndirol ar gyfer trafod eich adlewyrchiad o'ch cynnydd personol gyda phob llinyn. Gallai’r drafodaeth ar Lenyddiaeth fynd i’r afael â rhai cwestiynau allweddol sy’n ymwneud â phob llinyn canolog a gallai gynnwys trosolwg gwybodus â chymorth o egwyddorion allweddol pob un. 


Dylech ddangos eich bod yn deall y syniadau allweddol mewn llenyddiaeth, ymchwil gefndir, ymagweddau a chysyniadau sy'n gysylltiedig â phob llinyn. Yn yr adran hon, dylech hefyd drafod agweddau allweddol ar bob llinyn a nodi, mewn ffordd strwythuredig, nid yn unig bwysigrwydd a manteision posibl y llinyn ond ei rôl wrth gynorthwyo dilyniant disgyblion. Pa dystiolaeth mewn llenyddiaeth sy'n cefnogi'r farn hon? 

Rhoddir clod am gyflwyniadau sydd hefyd yn cymryd safbwynt beirniadol ac yn cynnwys adlewyrchiad o wahanol safbwyntiau a chyflwyno dadleuon rhesymegol o amrywiaeth o safbwyntiau. Er enghraifft, a oes yna awduron sy'n anghytuno ag agweddau ar bob llinyn? A oes ymchwil gwahanol ar wahaniaethu neu ddadleuon gwrthgyferbyniol ar reoli'r amgylchedd dysgu? Ble mae angen i ymarferwyr fod yn ofalus?


Trafod cryfderau personol ac agweddau ar gyfer datblygiad yn y dyfodol  
(Prif ffocws y cyflwyniad) 


Yn y cyflwyniad hwn mae gofyniad i chi nodi'n glir y cryfderau sydd gennych gyda phob un o'r llinynnau. Rhaid i chi ddarparu tystiolaeth o'ch profiad addysgu i gefnogi'r myfyrdod personol hwn. Gall hyn gynnwys trafodaeth o strategaethau sydd wedi cynorthwyo eich rheolaeth o'r amgylchedd dysgu neu enghreifftiau o sut rydych chi wedi symud ymlaen gyda'ch defnydd effeithiol o wahaniaethu. Rhaid i'r cyflwyniad gynnwys enghreifftiau a thrafodaeth o'ch cryfderau yn y ddau linyn. Cyfiawnhewch pam eich bod chi'n credu bod y cryfderau wedi'u nodi. Beth yw'r dystiolaeth? Drwy gydol y cyflwyniad, cefnogwch eich trafodaethau addysgeg o ymchwil berthnasol, eang a dwfn. Pwy sy'n cytuno â'r dulliau a drafodwyd, pam maen nhw'n effeithiol a phwy sy'n cefnogi hyn? Beth yw'r agweddau y mae angen i ymarferwyr fod yn ofalus gyda nhw a phwy sy'n cynnig y persbectif gwahanol hwn?

Casgliad 

Mae'n ofynnol i chi nodi'n glir pa agweddau penodol ar bob maes yr hoffech eu gwella ymhellach. Beth yw'r agweddau pwysicaf ar gyfer eich datblygiad proffesiynol eich hun ac ymarfer yn yr ystafell ddosbarth. Pa llinyn sydd angen y sylw mwyaf a pham? Awgrymwch sut y gallwch chi fynd ati i gyflawni'r datblygiad personol hwn. Dylid dod i gasgliad o'ch adolygiad o'r llenyddiaeth a'ch myfyrdod personol eich hun o'ch addysgeg effeithiol gyfredol.




























	CANLLAWIAU I FYFYRWYR WRTH GWBLHAU TASGAU



SYLWER: Mae’r canllawiau a nodir isod yn gysylltiedig â’r pum maen prawf asesu generig drosodd.

1. Sgiliau Ymgysylltu â Llenyddiaeth
Mae’n rhaid i’ch gwaith gael ei lywio a’i gefnogi gan ddeunydd ysgolheigaidd sy’n berthnasol i’r dasg/tasgau a osodwyd ac sy’n canolbwyntio arni/arnynt.    Dylech ddarparu tystiolaeth i ddangos eich bod wedi cael mynediad at ystod briodol o ffynonellau, a allai fod yn academaidd, yn llywodraethol a diwydiannol; gall y ffynonellau hyn gynnwys erthyglau cyfnodolion academaidd, gwerslyfrau, erthyglau newyddion cyfredol, dogfennau sefydliadol a gwefannau.   Dylech ystyried hygrededd eich ffynonellau; fel arfer mae cyfnodolion academaidd yn ffynonellau credadwy iawn, ond mae’n rhaid ystyried/dethol gwefannau’n ofalus iawn a dylid eu defnyddio’n gynnil.   Dylai unrhyw ffynhonnell a ddefnyddiwch fod yn gyfredol, a’r rhan fwyaf wedi’u cyhoeddi o fewn y pum mlynedd diwethaf, er y gall darnau arloesol/pwysig o waith yn y maes fod yn hŷn.   Rhaid i chi ddarparu tystiolaeth o’ch ymchwil/gwaith darllen eich hun trwy gydol eich gwaith, gan ddefnyddio system gyfeirnodi addas, yn cynnwys cyfeiriadau yn y testun ym mhrif ran eich gwaith a rhestr gyfeiriadau ar ddiwedd eich gwaith. 

Canllawiau penodol i'r asesiad hwn:  
Gwnewch yn siŵr eich bod yn canolbwyntio eich darllen ar lenyddiaeth academaidd e.e. llyfrau, erthyglau a dogfennau sy'n trafod addysgu a dysgu effeithiol a gweithredu'r safbwyntiau canolog o reoli'r amgylchedd dysgu a gwahaniaethu. Gwnewch yn siŵr bod y llinynnau a nodwyd a amlygwyd wedi'u cynnwys a'u hegluro. Mae llawlyfr y modiwl yn cynnwys eich rhestr ddarllen gychwynnol, fodd bynnag gallwch hefyd gynnwys ffynonellau Llywodraeth Cymru, adroddiadau thematig Estyn, cyfnodolion, astudiaethau achos neu drafodaeth ymarferwyr o'ch profiadau yn yr ysgol. Anelwch at gynnwys amrywiaeth o ffynonellau dibynadwy gan osgoi gorddibyniaeth ar un ffynhonnell benodol. Anelwch at ddatblygu ansawdd y drafodaeth yn hytrach na'r swm. Sicrhewch eich bod yn cynnwys rhestr gyfeirio ar ddiwedd eich cyflwyniad, gan ddilyn y canllawiau yn llawlyfr Cyfeirnodi Harvard PCYDDS.

2. Sgiliau Gwybodaeth a Dealltwriaeth
Ar lefel 4, dylech allu arddangos gwybodaeth am y cysyniadau a’r egwyddorion gwaelodol sy'n gysylltiedig â’ch maes/meysydd astudio.   Mae gwybodaeth yn ymwneud â’r ffeithiau, y wybodaeth a’r sgiliau rydych wedi’u caffael trwy eich dysgu.  Rydych yn arddangos eich dealltwriaeth trwy ddehongli ystyr y ffeithiau a’r wybodaeth. Golyga hyn fod arnoch angen dethol a chynnwys yn eich gwaith y cysyniadau, y technegau, y modelau, a’r theorïau ac ati sy’n briodol i’r dasg/tasgau a osodwyd.  Dylech allu esbonio’r theorïau, y cysyniadau, ac ati i ddangos eich dealltwriaeth.  Hefyd bydd eich marc/gradd yn amodol ar y graddau rydych yn arddangos eich gwybodaeth a’ch dealltwriaeth. 

Canllawiau penodol i'r asesiad hwn:  
Dylai eich ymateb ddangos gwybodaeth a dealltwriaeth gywir o'r tri llinyn canolog a nodwyd trwy gydol eich trafodaeth fyfyriol ac yn yr argymhellion a wnewch i sicrhau cynnydd personol. Mae angen cynnwys dealltwriaeth o'r syniadau, egwyddorion a damcaniaethau allweddol sy'n sail i bob llinyn. Dangos gwybodaeth a dealltwriaeth glir o pam mae pob llinyn yn bwysig, gan amlinellu'r manteision i'r ymarferwr a'r dysgwr. 

3. Sgiliau Gwybyddol a Deallusol
Dylech allu cyflwyno, gwerthuso a dehongli data ansoddol a meintiol, er mwyn datblygu llinynnau dadl a ffurfio barn gadarn yn unol â theorïau a chysyniadau sylfaenol eich pwnc/pynciau astudio. Dylech allu gwerthuso addasrwydd gwahanol ddulliau o ddatrys problemau sy’n gysylltiedig â’ch maes/meysydd astudio a/neu waith. Rhaid i’ch gwaith gynnwys tystiolaeth o feddwl rhesymegol, dadansoddol.  Er enghraifft, archwilio a thorri gwybodaeth i lawr yn elfennau, gwneud casgliadau, casglu, cymharu a chyferbynnu gwybodaeth.  Ystyr hyn yw nid disgrifio ‘beth’ yn unig! Ond hefyd cyfiawnhau:  Pam? Sut? Pryd? Pwy? Ble? Ar ba gost? Dylech roi cyfiawnhad dros eich dadleuon a’ch barn gan ddefnyddio tystiolaeth eich bod wedi myfyrio ar syniadau pobl eraill o fewn y maes pwnc a’ch bod yn gallu llunio barn a dadleuon cadarn gan ddefnyddio data a chysyniadau.   Lle bo’n berthnasol, gellir cynnig atebion ac argymhellion amgen.


Canllawiau penodol i'r asesiad hwn:  
Dylai eich trafodaeth werthuso'n feirniadol eich gweithrediad eich hun o'r tri llinyn a nodi'n glir gryfderau personol pob un. Sicrhewch eich bod yn cefnogi’r dyfarniadau a wnewch am eich addysgu eich hun a/neu ddysgu’r disgyblion gyda thystiolaeth. Ystyried safbwyntiau gwrthgyferbyniol a gwahanol safbwyntiau a all fodoli mewn perthynas â’r llinynnau a’u cymhwysiad addysgol effeithiol i’r ystafell ddosbarth.
Myfyriwch ar ba agweddau ar bob llinyn yr hoffech eu datblygu ymhellach. Wrth amlinellu eich argymhellion ar gyfer eich datblygiad, ystyriwch y gwahanol ddulliau o gyflawni hyn. Dylai eich ymateb gynnwys gwerthusiad beirniadol o'r damcaniaethau ategol sy'n ymwneud â'r meysydd canolog a drafodwyd. Nodwch yn glir unrhyw fanteision posibl a heriau posibl a allai godi wrth drafod y llinynnau canolog. Lle bo'n briodol, dylai'r cyflwyniad gynnwys dadansoddiad beirniadol a gwerthusiad o ddarllen eang, dwfn a chefndirol. Sicrhewch eich bod yn cefnogi ac yn cyfiawnhau'r adlewyrchiad personol o'r cynnydd cyfredol ym mhob maes. Atgyfnerthwch eich trafodaeth academaidd trwy ystyried safbwyntiau gwrthgyferbyniol a all fodoli mewn perthynas â'r meysydd.


4. Sgiliau Ymarferol
Ar lefel 4, dylech allu cymhwyso’r cysyniadau a’r egwyddorion gwaelodol sylfaenol er mwyn eu gwerthuso a’u dehongli yng nghyd-destun eich maes astudio.  Dylech allu dangos sut y mae’r cysyniadau a’r syniadau sy’n gysylltiedig â’r pwnc yn berthnasol i sefyllfaoedd yn y byd go iawn a/neu mewn cyd-destun penodol.  Sut maent yn gweithio’n ymarferol?  Byddwch yn defnyddio modelau, dulliau, technegau a/neu theorïau, yn y cyd-destun hwnnw, i asesu sefyllfaoedd presennol, efallai er mwyn llunio cynlluniau neu atebion i ddatrys problemau, neu i greu arteffactau.  Mae hyn yn debygol o gynnwys, er enghraifft,  defnyddio arteffactau, enghreifftiau ac achosion o’r byd go iawn, cymhwyso model o fewn sefydliad a/neu feincnodi un theori neu sefydliad yn erbyn rhai eraill yn seiliedig ar feini prawf penodedig.  

Canllawiau penodol i'r asesiad hwn:  
Yn eich cyflwyniad dewiswch a rhowch enghreifftiau o'ch ymgysylltiad â'r llinynnau canolog ar waith a hefyd ystyriwch effaith y rhain ar gynnydd a datblygiad y disgybl. Ystyriwch sut y gellid gwella gweithrediad, yn achos y strategaethau a amlinellwyd ond hefyd yn eich datblygiad fel ymarferwr yn y dyfodol.


5. Sgiliau Trosglwyddadwy ar gyfer Bywyd ac Arfer Proffesiynol 
Rhaid i’ch gwaith roi tystiolaeth o’r rhinweddau a’r sgiliau trosglwyddadwy angenrheidiol ar gyfer cyflogaeth sy’n gofyn am arfer peth cyfrifoldeb personol.   Mae hyn yn cynnwys dangos:  eich bod yn gallu cyfleu canlyniadau’ch astudiaeth/gwaith yn gywir ac yn ddibynadwy, gyda dadleuon strwythuredig a chydlynol; eich bod yn gallu cychwyn a chwblhau tasgau a gweithdrefnau, boed hynny’n unigol a/neu’n gydweithredol; rhuglder mynegiant; eglurder ac effeithiolrwydd o ran cyflwyniad a threfn. Dylai’r gwaith fod yn gydlynol ac wedi’i strwythuro’n dda o ran ei gyflwyniad a’i drefn.


Canllawiau penodol i'r asesiad hwn:  
Dylai'r cyflwyniad nid yn unig gynnwys yr agweddau a nodir uchod, ond hefyd mewn trafodaeth sydd wedi'i chynllunio'n ofalus ac yn rhesymegol o ran ymagwedd. Sicrhau cyfathrebu effeithiol, defnydd o iaith academaidd broffesiynol, geirfa briodol a defnydd cywir o ramadeg gan fod y rhain yn agweddau sy’n ddisgwyliad o fewn yr ymateb. Cynhwyswch gyfeirnodi cywir a sicrhewch eich bod yn cadw at yr amserlen a neilltuwyd. Byddwch yn ofalus gyda geiriad academaidd a sicrhewch fod naws y cyflwyniad yn briodol. 
Gwnewch yn siŵr eich bod yn prawfddarllen eich cyflwyniad er mwyn sicrhau cywirdeb ac ystyried y ffordd orau o strwythuro'ch syniadau mewn ffordd resymegol sy'n cynorthwyo dealltwriaeth y gynulleidfa.




	
     FFURFLEN ADBORTH MYFYRWYR



Noda’r adran hon y graddau y mae’r meini prawf asesu yn cael eu harddangos gennych chi, sydd yn ei dro’n pennu’ch marc. Dangosir y marciau sydd ar gael ar gyfer pob categori sgiliau.  Bydd darlithwyr yn defnyddio’r lle a ddarperir i roi sylwadau ar gyflawniad y dasg/tasgau, gan gynnwys y meysydd hynny rydych wedi gwneud yn dda ynddynt a’r meysydd a fyddai’n elwa o gael eu datblygu/gwella.

Tudalen 1 o 9


	Meini Prawf Asesu Generig  
	Marciau sydd ar gael
	Marciau a ddyfarnwyd 

	1. Sgiliau Ymgysylltu â Llenyddiaeth

	2. Sgiliau Gwybodaeth a Dealltwriaeth

	
	

	





	
	

	
	
	

	3. Sgiliau Gwybyddol a Deallusol

	
	

	





	
	

	
	
	

	4. Sgiliau Cymhwyso Ymarferol 

	
	

	





	
	

	
	
	

	5. Sgiliau Trosglwyddadwy ar gyfer Bywyd ac Arfer Proffesiynol

	
	

	



	
	

	
	
	



	Marc Asesiad (Mae marciau asesiadau’n amodol ar gadarnhad y Bwrdd Arholi.  Diben y sylwadau a’r marciau hyn yw rhoi adborth ar waith modwl a rhoi arweiniad yn unig, nes y cânt eu cadarnhau.)
	Cosbau Cyflwyno’n Hwyr (ticiwch os yw’n berthnasol)
	%

	
	Hyd at wythnos yn hwyr (uchafswm o 40%)
	
	

	
	Dros wythnos yn hwyr (0%)
	
	








	MEINI PRAWF ASESU GENERIG 



	Lefel 4

	Yn unol â’r Framework for Higher Education Qualifications, ar ddiwedd Lefel 4 disgwylir y bydd myfyrwyr wedi arddangos gwybodaeth am gysyniadau ac egwyddorion gwaelodol sylfaenol pwnc, ynghyd â gallu i werthuso a dehongli’r rhain yng nghyd-destun y maes astudio hwnnw. Dylent allu cyflwyno, gwerthuso a dehongli data ansoddol a meintiol er mwyn datblygu llinynnau dadl a ffurfio barn gadarn yn unol â damcaniaethau a chysyniadau sylfaenol eu pwnc/pynciau astudio. Byddant wedi dysgu sut i werthuso dulliau gwahanol o ddatrys problemau, a byddant yn gallu cyfleu canlyniadau eu hastudiaeth/gwaith mewn modd cywir a dibynadwy, gyda dadleuon strwythuredig a chydlynol.  Byddant yn gallu ymgymryd â hyfforddiant pellach a datblygu sgiliau newydd o fewn amgylchedd strwythuredig a rheoledig a bydd ganddynt y rhinweddau a’r sgiliau trosglwyddadwy angenrheidiol ar gyfer cyflogaeth sy’n gofyn am arfer rhywfaint o gyfrifoldeb personol.



	Lefel 4
	METHU
	METHU FFINIOL 
	BODDHAOL
(3ydd / Llwyddo)
	DA
(2.2 / Llwyddo)
	DA IAWN
(2.1 / Teilyngdod)
	RHAGOROL
(1af / Rhagoriaeth)
	EITHRIADOL
(1af / Rhagoriaeth)

	Categori 
	0-29%
	30-39%
	40-49%
	50-59%
	60-69%
	70-84%
	85-100%

	Ymgysylltu â llenyddiaeth
(yn cynnwys darllen, cyfeirnodi, arferion academaidd a gonestrwydd academaidd)  
	Fawr ddim neu ddim tystiolaeth o ddarllen a/neu mae dibyniaeth ar ffynonellau amhriodol. 
Safbwyntiau a chanfyddiadau ar y cyfan heb gefnogaeth ac yn anawdurdodol.
Defnyddir arferion cyfeirnodi mewn modd  anghydlynol neu ar y cyfan maent yn absennol. 
	Ymgysylltu gwael â darllen hanfodol.  Dim tystiolaeth o ddarllen ehangach.  Yn dibynnu ar ffynonellau amhriodol, a/neu yn defnyddio ffynonellau’n ddiofal. Yn ddibynnol iawn ar wybodaeth a gafwyd drwy gyswllt â’r dosbarth.  Defnydd anghyson a gwan o gyfeirnodi. 
	Ymgysylltu ag ystod gyfyngedig o ffynonellau perthnasol a chredadwy ar y cyfan ond â rhywfaint o ddibyniaeth ar wybodaeth a gafwyd drwy gyswllt â’r dosbarth.  Peth esgeulustod a mân wallau. 
Arferion cyfeirnodi’n amlwg ond heb eu cymhwyso’n gywir nac yn gyson bob tro. 
	Ymgysylltu ag ystod briodol o lenyddiaeth, yn cynnwys ffynonellau a gyrchwyd yn annibynnol.  Rhywfaint o orddibyniaeth ar destunau’n hytrach na ffynonellau eraill.  Gall y cyfeirnodi ddangos mân anghywirdebau neu anghysonderau. 
	Ymgysylltu ag ystod eang o lenyddiaeth, yn cynnwys ffynonellau a gyrchwyd yn annibynnol. 
Detholiad o ffynonellau perthnasol a chredadwy.  Cyfeirnodi graenus ar y cyfan, â fawr ddim/dim anghywirdebau neu anghysonderau.
	Ymgysylltu ag ystod helaeth o lenyddiaeth berthnasol a chredadwy.  Cymhwyso cyfeirnodi’n gyson gywir.  
	Ymgysylltu eithriadol ag ystod helaeth o lenyddiaeth berthnasol a chredadwy.  Sgiliau cyfeirnodi lefel uchel wedi’u cymhwyso’n gyson.

	Gwybodaeth a dealltwriaeth
(Gwybodaeth am gysyniadau ac egwyddorion gwaelodol sylfaenol pwnc.)
	Bylchau mawr yn y wybodaeth a’r ddealltwriaeth o gysyniadau ac egwyddorion gwaelodol sylfaenol y deunydd pwnc. Yn cynnwys deunydd amherthnasol.   Anghywirdebau sylweddol. 
	Bylchau yn y wybodaeth am y cysyniadau a’r egwyddorion gwaelodol sylfaenol, gyda dealltwriaeth ddiffygiol neu arwynebol.  Rhai anghywirdebau sylweddol a/neu ddeunydd amherthnasol.   
	Gwybodaeth a dealltwriaeth gyfyngedig o’r cysyniadau a’r egwyddorion gwaelodol sylfaenol yn y maes pwnc. Gall rhai elfennau fod ar goll.  
	Mae’r wybodaeth am y cysyniadau a’r egwyddorion gwaelodol sylfaenol yn gywir gyda dealltwriaeth dda o’r maes astudio ond mae diffyg manylder a/neu ehangder. 
	Gwybodaeth gymwys am y cysyniadau a’r egwyddorion gwaelodol sylfaenol.  Arddengys ddealltwriaeth dda iawn.  
	Gwybodaeth a dealltwriaeth ragorol o gysyniadau ac egwyddorion gwaelodol sylfaenol y pwnc. 
	Gwybodaeth a dealltwriaeth eithriadol a manwl  o’r cysyniadau a’r egwyddorion gwaelodol sylfaenol

	Sgiliau gwybyddol a deallusol 
(Gwerthuso cysyniadau ac egwyddorion gwaelodol sylfaenol pwnc a dehongli data ansoddol a meintiol er mwyn datblygu llinynnau dadl a ffurfio barn gadarn.) 


	Gwaith hollol neu bron yn hollol ddisgrifiadol.  Fawr ddim neu ddim gwerthuso o’r cysyniadau a’r egwyddorion gwaelodol sylfaenol. 
Wedi methu datblygu dadleuon, gan arwain at farn afresymegol neu annilys.  Fawr ddim neu ddim defnydd o dystiolaeth i gefnogi barn. 

	Gwaith disgrifiadol ar y cyfan, gyda gwerthuso arwynebol o’r cysyniadau a’r egwyddorion gwaelodol sylfaenol.  Dehongli data’n wan, datblygu dadleuon a barn yn ddiffygiol.  Derbynnir gwybodaeth yn anfeirniadol, defnyddia ddatganiadau cyffredinol heb fawr o dystiolaeth a barn heb sail.  Syniadau weithiau’n afresymegol ac yn gwrthddweud ei gilydd.
	Ymgais cyfyngedig at werthuso’r cysyniadau a’r egwyddorion gwaelodol sylfaenol, gan dueddu tuag at ddisgrifio. 
Gall ddehongli data ansoddol a meintiol ond â rhai gwallau.  Peth tystiolaeth i gefnogi dadleuon cynyddol a barn  ond gall y rhain fod heb eu datblygu’n ddigonol neu ag ychydig o anghysondeb / camddehongli. 

	Gwerthuso da o’r cysyniadau a’r egwyddorion gwaelodol sylfaenol.  Gall ddehongli data ansoddol a meintiol, gyda mân wallau. 
Gallu cynyddol i ddefnyddio tystiolaeth i gefnogi’r ddadl.
Dadleuon dilys a barn resymegol ar y cyfan.  
	Gwerthuso graenus o’r cysyniadau a’r egwyddorion gwaelodol sylfaenol.  Gall ddehongli data ansoddol a meintiol yn gywir.  Gallu i ddyfeisio  dadleuon gan ddefnyddio tystiolaeth i lunio barn sy’n briodol a dilys ar y cyfan.  

	Gwerthuso rhagorol o’r cysyniadau a’r egwyddorion gwaelodol sylfaenol.  Gall ddehongli data ansoddol a meintiol yn gywir ac â pheth mewnwelediad.  Gallu rhagorol i ddyfeisio  dadleuon gan ddefnyddio tystiolaeth a llunio barn sy’n briodol a dilys.  
	Gwerthuso eithriadol o’r cysyniadau a’r egwyddorion gwaelodol sylfaenol yn seiliedig ar dystiolaeth.  Dehongli data ansoddol a meintiol mewn modd rhagorol. 
Gallu eithriadol i ddyfeisio  dadleuon gan ddefnyddio tystiolaeth a llunio barn sy’n hollol briodol a dilys.  

	Sgiliau ymarferol
(Dulliau gwahanol o ddatrys problemau mewn cyd-destunau penodol). 

	Defnydd cyfyngedig, neu ddim defnydd o ddulliau sylfaenol a addysgwyd, deunyddiau, offer a/neu dechnegau.
Fawr ddim neu ddim gwerthfawrogiad o gyd-destun y cymhwyso. 
Tystiolaeth wan iawn o ddulliau gwahanol o ddatrys problemau mewn cyd-destunau penodol.  
	Cymhwyso dulliau sylfaenol a addysgwyd, deunyddiau, offer a/neu dechnegau mewn modd elfennol ond heb ystyriaeth na chymhwysedd. Gwerthfawrogiad diffygiol o gyd-destun y cymhwyso. 
Tystiolaeth wan o ddulliau gwahanol o ddatrys problemau mewn cyd-destunau penodol. 


	Ymwybyddiaeth ddigonol a chymhwyso dulliau sylfaenol, deunyddiau, offer a/neu dechnegau, mewn modd sy’n briodol ar y cyfan.
Gwerthfawrogiad sylfaenol o gyd-destun y cymhwyso.  
Gall ddynodi problemau mewn cyd-destunau penodol a chynnig dulliau sylfaenol neu atebion eraill er gall fod gwallau.  
	Cymhwyso dulliau sylfaenol, deunyddiau, offer a/neu dechnegau mewn modd da a phriodol.
Gwerthfawrogiad eglur o gyd-destun y cymhwyso.  
Tystiolaeth dda o ddulliau gwahanol o ddatrys problemau mewn cyd-destunau penodol a chynigia atebion sy’n briodol ar y cyfan. 
	Cymhwyso ystod o ddulliau sylfaenol, deunyddiau, offer a/neu dechnegau mewn modd da iawn.
Ystyriaeth dda iawn o gyd-destun y cymhwyso.  Tystiolaeth dda iawn o ddulliau gwahanol o ddatrys problemau mewn cyd-destunau penodol a chynigia atebion priodol. 
	Cymhwyso ystod o ddulliau sylfaenol a addysgwyd, deunyddiau, offer a/neu dechnegau mewn modd uwch.
Mae cyd-destun y cymhwyso yn ystyriol ac yn graff. 
Tystiolaeth ragorol o ddulliau gwahanol o ddatrys problemau mewn cyd-destunau penodol a chynigia atebion priodol.  
	Lefelau eithriadol o sgiliau cymhwyso a defnyddio mewn cyd-destunau ymarferol penodol.  Dynodi problemau mewn cyd-destunau penodol mewn modd rhagorol, a llunio atebion / dulliau gwahanol sy'n feddylgar ac yn hollol briodol. 

	Sgiliau trosglwyddadwy ar gyfer bywyd ac arfer proffesiynol
(Cyfleu canlyniadau eu hastudiaeth / gwaith mewn modd cywir a dibynadwy,  gyda dadleuon strwythuredig a chydlynol; y rhinweddau sydd eu hangen ar gyfer cyflogaeth sy’n gofyn am arfer rhywfaint o gyfrifoldeb personol o fewn amgylchedd strwythuredig a rheoledig.) 
	Mae’r gwaith wedi’i strwythuro’n wael, yn ddi-drefn, yn anghywir a/neu wedi’i fynegi’n ddryslyd.  Defnydd gwan iawn o iaith a/neu arddull amhriodol iawn.  Wedi methu gweithio’n effeithiol yn unigol neu’n rhan o grŵp. Fawr ddim neu ddim tystiolaeth o’r sgiliau ar gyfer cyflogaeth sy’n gofyn am arfer rhywfaint o gyfrifoldeb personol.


	Mae’r gwaith wedi’i gyflwyno’n wael mewn modd di-gyswllt.  Mae wedi’i strwythuro’n llac, ac ar brydiau’n anghydlynol, a gwybodaeth a syniadau wedi’u mynegi’n wael yn aml.  Defnydd gwan o iaith a/neu arddull amhriodol.  Ymagwedd ddiffygiol at waith unigol neu waith grŵp, gan fodloni rhwymedigaethau rhannol i eraill yn unig.  Tystiolaeth gyfyngedig o’r sgiliau ar gyfer cyflogaeth sy’n gofyn am arfer rhywfaint o gyfrifoldeb personol.
	Cyflwyniad a strwythur yn drefnus ar y cyfan, lle mynegir syniadau / cysyniadau perthnasol mewn modd rhesymol.  Gall fod diffyg cydlyniad a/neu gywirdeb mewn mannau yn y gwaith.  Gall weithio fel rhan o grŵp, gan fodloni’r rhan fwyaf o’r rhwymedigaethau i bobl eraill ond efallai gyda chyfranogiad cyfyngedig mewn gweithgareddau grŵp. 
Arddengys y sgiliau sylfaenol ar gyfer cyflogaeth sy’n gofyn am arfer rhywfaint o gyfrifoldeb personol, gyda rhai meysydd o fân wendid. 
	Mae’r gwaith yn gydlynol, trefnus a chywir ar y cyfan, mewn strwythur addas ac ar y cyfan mae wedi’i fynegi’n eglur.  Gall weithio’n effeithiol yn annibynnol a/neu fel rhan o dîm, gyda chyfraniadau eglur at weithgareddau grŵp.
Arddengys y sgiliau ar gyfer cyflogaeth sy’n gofyn am arfer rhywfaint o gyfrifoldeb personol, gyda rhai meysydd o gryfder a rhai o fân wendid. 
	Mae’r gwaith yn gywir, cydlynol, rhugl, wedi’i strwythuro’n dda ac yn drefnus.  
Gall weithio’n effeithiol yn annibynnol a/neu fel rhan o dîm, gyda chyfraniadau da iawn at weithgareddau grŵp. Arddengys sgiliau da iawn ar gyfer cyflogaeth sy’n gofyn am arfer rhywfaint o gyfrifoldeb personol, gyda mân gwendid  achlysurol yn unig. 
	Mae’r gwaith yn gydlynol, yn rhugl iawn ac wedi’i gyflwyno’n broffesiynol. Gall weithio’n effeithiol yn annibynnol a/neu fel rhan o dîm, gyda chyfraniadau rhagorol at weithgareddau grŵp. Arddengys sgiliau rhagorol ar gyfer cyflogaeth sy’n gofyn am arfer rhywfaint o gyfrifoldeb personol gydag awydd i ddatblygu ymhellach.  

	Mae’r gwaith yn gywir, yn eithriadol o gydlynol, yn rhugl iawn ac wedi’i gyflwyno’n dda. Gall weithio’n effeithiol yn annibynnol a/neu fel rhan o dîm, gyda chyfraniadau eithriadol at weithgareddau grŵp. Arddengys sgiliau eithriadol ar gyfer cyflogaeth sy’n gofyn am arfer rhywfaint o gyfrifoldeb personol gydag awydd i ddatblygu ymhellach.  

